nibzard/narodne-novine-full-text-markdown huggingface dataset:
### NN 4/2022 (10.1.2022.), Rješenje o imenovanju zamjenice državnog tajnika Središnjeg državnog ureda za obnovu i stambeno zbrinjavanje

VLADA REPUBLIKE HRVATSKE

39

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 5. siječnja 2022. donijela

RJEŠENJE

O IMENOVANJU ZAMJENICE DRŽAVNOG TAJNIKA SREDIŠNJEG DRŽAVNOG UREDA ZA OBNOVU I STAMBENO ZBRINJAVANJE

Imenuje se TATJANA VUKOBRATOVIĆ SPASOJEVIĆ zamjenicom državnog tajnika Središnjeg državnog ureda za obnovu i stambeno zbrinjavanje.

Klasa: UP/I 080-02/22-01/01
 Urbroj: 50301-15/07-22-01
 Zagreb, 5. siječnja 2022.

Predsjednik
 mr. sc. Andrej Plenković, v. r.
### NN 4/2022 (10.1.2022.), Rješenje o razrješenju zamjenice državnog tajnika Središnjeg državnog ureda za obnovu i stambeno zbrinjavanje

VLADA REPUBLIKE HRVATSKE

38

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 5. siječnja 2022. donijela

RJEŠENJE

O RAZRJEŠENJU ZAMJENICE DRŽAVNOG TAJNIKA SREDIŠNJEG DRŽAVNOG UREDA ZA OBNOVU I STAMBENO ZBRINJAVANJE

Razrješuje se TATJANA VUKOBRATOVIĆ SPASOJEVIĆ položaja zamjenice državnog tajnika Središnjeg državnog ureda za obnovu i stambeno zbrinjavanje, s danom 4. siječnja 2022., radi isteka mandata.

Klasa: UP/I 080-02/22-02/01
 Urbroj: 50301-15/07-22-02
 Zagreb, 5. siječnja 2022.

Predsjednik
 mr. sc. Andrej Plenković, v. r.
### NN 4/2022 (10.1.2022.), Rješenje o imenovanju predstavnice i zamjenika predstavnice Republike Hrvatske u Upravni odbor Međuvladine organizacije za međunarodni prijevoz željeznicom (OTIF)

VLADA REPUBLIKE HRVATSKE

37

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 5. siječnja 2022. donijela

RJEŠENJE

O IMENOVANJU PREDSTAVNICE I ZAMJENIKA PREDSTAVNICE REPUBLIKE HRVATSKE U UPRAVNI ODBOR MEĐUVLADINE ORGANIZACIJE ZA MEĐUNARODNI PRIJEVOZ ŽELJEZNICOM (OTIF)

1. Imenuje se mr. sc. JASNA DIVIĆ za predstavnicu Republike Hrvatske u Upravnom odboru Međuvladine organizacije za međunarodni prijevoz željeznicom (OTIF), u mandatnom razdoblju od 1. listopada 2021. do 30. rujna 2024.

2. Imenuje se TIBOR JURKOVIĆ zamjenikom predstavnice Republike Hrvatske u Upravnom odboru Međuvladine organizacije za međunarodni prijevoz željeznicom (OTIF), u mandatnom razdoblju od 1. listopada 2021. do 30. rujna 2024.

Klasa: 080-02/21-01/191
 Urbroj: 50301-15/07-22-02
 Zagreb, 5. siječnja 2022.

Predsjednik
 mr. sc. Andrej Plenković, v. r.
### NN 4/2022 (10.1.2022.), Rješenje o imenovanju dijela članova i zamjenika člana Stručnog tijela Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

33

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 14. stavka 3. Zakona o Obalnoj straži Republike Hrvatske (»Narodne novine«, broj 125/19.), Vlada Republike Hrvatske je na sjednici održanoj 5. siječnja 2022. donijela

RJEŠENJE

O IMENOVANJU DIJELA ČLANOVA I ZAMJENIKA ČLANA STRUČNOG TIJELA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Za članove Stručnog tijela Središnje koordinacije za nadzor i zaštitu prava i interesa Republike Hrvatske na moru, imenuju se:

– SAŠA DENEGRI, predstavnik ministarstva nadležnoga za kulturu

– JOŠKO GRANČIĆ, predstavnik Hrvatske vatrogasne zajednice.

2. Imenuje se MARIO STARČEVIĆ zamjenikom člana Stručnog tijela Središnje koordinacije za nadzor i zaštitu prava i interesa Republike Hrvatske na moru, predstavnik Hrvatske vatrogasne zajednice.

Klasa: 080-02/21-01/193
 Urbroj: 50301-15/07-22-02
 Zagreb, 5. siječnja 2022.

Predsjednik
 mr. sc. Andrej Plenković, v. r.
### NN 4/2022 (10.1.2022.), Rješenje o razrješenju dijela članova i zamjenika člana Stručnog tijela Središnje koordinacije za nadzor i zaštitu prava i interesa Republike Hrvatske na moru

Vlada Republike Hrvatske

32

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 14. stavka 3. Zakona o Obalnoj straži Republike Hrvatske (»Narodne novine«, broj 125/19.), Vlada Republike Hrvatske je na sjednici održanoj 5. siječnja 2022. donijela

RJEŠENJE

O RAZRJEŠENJU DIJELA ČLANOVA I ZAMJENIKA ČLANA STRUČNOG TIJELA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Razrješuju se dužnosti članovi Stručnog tijela Središnje koordinacije za nadzor i zaštitu prava i interesa Republike Hrvatske na moru:

– TOMISLAV PETRINEC, na koju je imenovan kao predstavnik ministarstva nadležnog za kulturu

– MARIO STARČEVIĆ, na koju je imenovan kao predstavnik Hrvatske vatrogasne zajednice.

2. Razrješuje se DALIBOR RIHTARIĆ dužnosti zamjenika člana Stručnog tijela Središnje koordinacije za nadzor i zaštitu prava i interesa Repub­like Hrvatske na moru, na koju je imenovan kao predstavnik Hrvatske vatrogasne zajednice.

Klasa: 080-02/21-02/122
 Urbroj: 50301-15/07-22-02
 Zagreb, 5. siječnja 2022.

Predsjednik
 mr. sc. Andrej Plenković, v. r.
### NN 5/2022 (12.1.2022.), Odluka o oslobađanju obveze plaćanja članarine

HRVATSKA GOSPODARSKA KOMORA

45

Na temelju članka 20. stavka 2. Zakona o Hrvatskoj gospodarskoj komori (»Narodne novine« broj 66/91 i 73/91) i članka 21. Statuta Hrvatske gospodarske komore (»Narodne novine« broj 39/16), Skupština Hrvatske gospodarske komore na 17. sjednici 30. prosinca 2021. donosi

ODLUKU

O OSLOBAĐANJU OBVEZE PLAĆANJA ČLANARINE

Članak 1.

Ovom se Odlukom oslobađaju obveze plaćanja članarine, članice Hrvatske gospodarske komore koje temeljem Odluke o financiranju Hrvatske gospodarske komore, klasa: 023-02/20-01/08, urbroj: 311-02-00-00/090-20-4, od 7. prosinca 2020. godine, čine prvu grupu članica, u razdoblju od 1. siječnja do 3. siječnja 2022. godine.

Članak 2.

Ova Odluka stupa na snagu danom donošenja, te vrijedi do 4. siječnja 2022. godine.

Klasa: 023-02/21-01/13
 Urbroj: 311-02-00-00-21-2
 Zagreb, 30. prosinca 2021.

Predsjednik
 dr. sc. Luka Burilović, v. r.
### NN 5/2022 (12.1.2022.), Odluka o privremenom ukidanju obveze plaćanja članarine

HRVATSKA GOSPODARSKA KOMORA

46

Na temelju članka 21. Zakona o Hrvatskoj gospodarskoj komori i članka 21. Statuta Hrvatske gospodarske komore, Skupština Hrvatske gospodarske komore na 16. sjednici 21. prosinca 2021. donosi

ODLUKU

O PRIVREMENOM UKIDANJU OBVEZE PLAĆANJA ČLANARINE

Članak 1.

Zbog katastrofe uzrokovane razornim potresom 29. prosinca 2020. godine, s epicentrom u blizini Grada Petrinje, privremeno se ukida obveza plaćanja članarine za članice Hrvatske gospodarske komore sa sjedištem na području Sisačko-moslavačke županije, kojima je onemogućeno redovito poslovanje uslijed posljedica potresa.

Članice Hrvatske gospodarske komore sa sjedištem na području Karlovačke i Zagrebačke županije, kojima je zbog nastanka štete prouzročene potresom onemogućeno redovito poslovanje, osloboditi će se plaćanja članarine za utvrđeno razdoblje temeljem odobrene prijave o postojanju štete od prirodne nepogode.

Članak 2.

Ovom Odlukom privremeno se, do roka njezinoga važenja, stavljaju izvan snage odredbe Odluke o financiranju Hrvatske gospodarske komore, kojima se propisuje obveza, visina i način plaćanja članarine za članice Hrvatske gospodarske komore iz članka 1. ove Odluke.

Članak 3.

Ova Odluka objavit će se u »Narodnim novinama«, a primjenjuje se od 1. siječnja 2022. godine do 30. lipnja 2022. godine.

Klasa: 023-02/21-01/12
 Urbroj: 311-02-00-00-21-7
 Zagreb, 21. prosinca 2021.

Predsjednik
 dr. sc. Luka Burilović, v. r.
### NN 6/2022 (14.1.2022.), Ispravak Pravilnika o priznavanju organizacija proizvođača u ribarstvu i akvakulturi, udruženja organizacija i međustrukovnih organizacija

MINISTARSTVO POLJOPRIVREDE

64

Nakon uspoređivanja s izvornim tekstom Pravilnika o priznavanju organizacija proizvođača u ribarstvu i akvakulturi, udruženja organizacija i međustrukovnih organizacija, koji je objavljen u »Narodnim novinama« broj 137 od 13. prosinca 2021. godine, utvrđena je pogreška te se daje

ISPRAVAK PRAVILNIKA

O PRIZNAVANJU ORGANIZACIJA PROIZVOĐAČA U RIBARSTVU I AKVAKULTURI, UDRUŽENJA ORGANIZACIJA I MEĐUSTRUKOVNIH ORGANIZACIJA

U Pravilniku o priznavanju organizacija proizvođača u ribarstvu i akvakulturi, udruženja organizacija i međustrukovnih organizacija, u »Narodne novine«, br. 137/21), Prilog I Zahtjeva za priznavanje, točka 2. Podaci vezani za priznavanje mijenja se novom točkom 2. koja glasi:

|  |  |
| --- | --- |
| 2. PODACI VEZANI ZA PRIZNAVANJE | |
| Područje za koje se traži priznavanje (zaokružiti) | A. država  B. iskrcajno mjesto |
| RIBOLOV | |
| Ako je područje priznavanje država, priznavanje se traži | i. za sve vrste – 4% od ukupne količine svih iskrcanih proizvoda ribarstva čija je vrijednost u prvoj prodaji najmanje 10.000.000,00 HRK  ii. za određene vrste ili skupine vrsta – 12% od ukupne količine iskrcanih i prodanih proizvoda ribarstva određene vrste ili skupine vrsta  iii. za vrste: plavoperajna tuna i/ili iglun – 40% iskrcanih i prodanih vrsta  iv. za mali priobalni ribolov – 50.000 kg od ukupne količine iskrcanih proizvoda ribarstva |
| Ako se priznavanje traži za vrstu ili skupine vrsta potrebno je upisati vrstu, vrste ili skupine vrsta |  |
| Ako je područje priznavanja iskrcajno mjesto potrebno je upisati za koje ili koja iskrcajna mjesta se priznavanje traži |  |
| AKVAKULTURA | |
| Potrebno je upisati lokacije uzgajališta (proizvodnih objekata) |  |

Klasa: 011-01/21-01/30

Urbroj: 525-13/0721-21-9

Zagreb, 23. prosinca 2021.

Ministrica poljoprivrede
 Marija Vučković, v. r.
### NN 6/2022 (14.1.2022.), Odluka o izmjeni Odluke o stopi doprinosa i iznosu članarine Hrvatskoj revizorskoj komori

Hrvatska revizorska komora

60

Na temelju članka 105. stavka 2. točke 2. Zakona o reviziji (»Narodne novine«, broj 127/17, dalje: Zakon), Skupština Hrvatske revizorske komore, na sjednici održanoj 14. prosinca 2021., donosi

ODLUKU

O IZMJENI ODLUKE O STOPI DOPRINOSA I IZNOSU ČLANARINE
 HRVATSKOJ REVIZORSKOJ KOMORI
 (Narodne novine, broj 58/18)

I.

Ovom Odlukom Skupština Hrvatske revizorske komore utvrđuje izmjenu stope i datuma dospijeća doprinosa Hrvatskoj revizorskoj komori (nadalje: Komora).

II.

U Odluci o stopi doprinosa i iznosu članarine Hrvatskoj revizorskoj komori (nadalje: Odluka) članak 5. mijenja se i glasi:

»Doprinos se obračunava primjenom stope od 3,3 ‰ godišnje na osnovicu iz članka 4. ove Odluke.«

III.

U članku 8. stavak 1. mijenja se i glasi:

»Doprinos utvrđen ovom Odlukom, obveznici doprinosa iz članka 2. stavka 1. ove Odluke dužni su platiti jednokratno, najkasnije 30 dana po isteku roka za javnu objavu godišnjih financijskih izvještaja, na temelju podataka poslovne godine za koju su obvezni javno objaviti godišnje financijske izvještaje.«

IV.

Ostale odredbe utvrđene na temelju Odluke o stopi doprinosa i iznosu članarine Hrvatskoj revizorskoj komori (»Narodne novine«, broj 58/18) ostaju nepromijenjene.

V.

Ova Odluka važeća je i primjenjuje se do donošenja nove Odluke.

VI.

Ova Odluka stupa na snagu prvoga dana od dana objave u »Narodnim novinama«.

Klasa: 003-05/21-01/2
 Urbroj: 251-442-01-21-02
 Zagreb, 14. prosinca 2021.

Predsjednik
 Hrvatske revizorske komore
 Berislav Horvat, v. r.
### NN 6/2022 (14.1.2022.), Odluka o stavljanju u službenu uporabu katastarskog operata katastra nekretnina za katastarsku općinu Forkuševci

Državna geodetska uprava

56

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU FORKUŠEVCI

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige, izrađen je katastarski operat katastra nekretnina za katastarsku općinu Forkuševci (MB 308820), a koji se sastoji od:

– katastarskog plana u digitalnom obliku

– digitalnog ortofotoplana i digitalnog modela terena

– elaborata geodetske osnove

– pregledne karte u mjerilu 1:12000 s podjelom na detaljne listove katastarskog plana, te podjelom na skice izmjere

– detaljnih listova katastarskog plana u mjerilu 1:1000 (60 komada)

– skica izmjere (60 komada)

– popisa katastarskih čestica u rasponu od broja 1 do 995 (ukup­no 1016 k.č.)

– popisa osoba upisanih u posjedovne listove i

– posjedovnih listova u rasponu od broja 1 do 1018 (ukupno 1018 PL-ova).

II.

Katastarski operat katastra nekretnina za katastarsku općinu Forkuševci (MB 308820) stavlja se u službenu uporabu dana 12. siječnja 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Forkuševci (MB 308820), svi novi upisi na području na kojem je provedena katastarska izmjera provoditi će se u katastarskom operatu katastra nekretnina za katastarsku općinu Forkuševci (MB 308820).

IV.

Katastarski operat katastra nekretnina za katastarsku općinu Forkuševci (MB 308820) mora se održavati u trajnoj suglasnosti s novoosnovanom zemljišnom knjigom za katastarsku općinu Forkuševci.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/21-03/43
 Urbroj: 541-04-01-02/1-22-5
 Zagreb, 10. siječnja 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 6/2022 (14.1.2022.), Odluka o prestanku važenja Odluke o sigurnosnoj mjeri privremene zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea i Republike Mozambik

Stožer civilne zaštite Republike Hrvatske

55

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 14. siječnja 2022., donosi

ODLUKU

O PRESTANKU VAŽENJA ODLUKE O SIGURNOSNOJ MJERI PRIVREMENE ZABRANE ULASKA U REPUBLIKU HRVATSKU ZA OSOBE KOJE DOLAZE IZ JUŽNOAFRIČKE REPUBLIKE, BOCWANE, KRALJEVINE ESWATINI, LESOTA, NAMIBIJE, ZIMBABVEA I REPUBLIKE MOZAMBIK

I.

Radi bitno izmijenjenih okolnosti, danom stupanja na snagu ove Odluke prestaje važiti Odluka o sigurnosnoj mjeri privremene zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea i Republike Mozambik (»Narodne novine« broj 127/21, 129/21, 138/21 i 145/21.)

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprečavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 15. siječnja 2022.

Klasa: 810-06/20-01/7
 Urbroj: 511-01-300-21-480
 Zagreb, 14. siječnja 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 7/2022 (17.1.2022.), Uredba o izmjeni Uredbe o utvrđivanju radnih mjesta u Ministarstvu unutarnjih poslova koja se popunjavaju bez objave natječaja

VLADA REPUBLIKE HRVATSKE

70

Na temelju članka 49. stavka 4. Zakona o policiji (»Narodne novine«, br. 34/11., 130/12., 89/14. – vjerodostojno tumačenje, 151/14., 33/15., 121/16. i 66/19.), Vlada Republike Hrvatske je na sjednici održanoj 13. siječnja 2022. donijela

UREDBU

O IZMJENI UREDBE O UTVRĐIVANJU RADNIH MJESTA U MINISTARSTVU UNUTARNJIH POSLOVA KOJA SE POPUNJAVAJU BEZ OBJAVE NATJEČAJA

Članak 1.

U Uredbi o utvrđivanju radnih mjesta u Ministarstvu unutarnjih poslova koja se popunjavaju bez objave natječaja (»Narodne novine«, broj 129/11.) u članku 2. riječi: »Odjel posebnih kriminalističkih poslova« i »Odjel za zaštitu svjedoka« zamjenjuju se riječima: »Služba posebnih kriminalističkih poslova« i »Služba za zaštitu svjedoka«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/21-03/59

Urbroj: 50301-21/06-22-2

Zagreb, 13. siječnja 2022.

Predsjednik
 mr. sc. Andrej Plenković, v. r.,
### NN 8/2022 (19.1.2022.), Indeks proizvođačkih cijena industrijskih proizvoda na domaćem tržištu u prosincu 2021.

Državni zavod za statistiku

79

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U PROSINCU 2021.

Indeks proizvođačkih cijena industrijskih proizvoda na domaćem tržištu u prosincu 2021. u odnosu na studeni 2021. iznosi 100,8.

Klasa: 954-01/22-01/1
 Urbroj: 555-01-05-03-01-22-2
 Zagreb, 13. siječnja 2022.

Glavna ravnateljica
 Lidija Brković, v. r.
### NN 8/2022 (19.1.2022.), Indeks potrošačkih cijena u prosincu 2021.

DRŽAVNI ZAVOD ZA STATISTIKU

80

Državni zavod za statistiku objavljuje

INDEKS

POTROŠAČKIH CIJENA U PROSINCU 2021.

Indeks potrošačkih cijena u prosincu 2021. u odnosu na studeni 2021. iznosi 100,0.

Klasa: 956-03/22-01/1

Urbroj: 555-01-04-06-01-22-2

Zagreb, 17. siječnja 2022.

Glavna ravnateljica
 Lidija Brković, v. r.
### NN 9/2022 (21.1.2022.), Pravilnik o izmjeni Pravilnika o početku, završetku i rasporedu radnog vremena zdravstvenih ustanova i privatnih zdravstvenih radnika u ordinaciji u mreži javne zdravstvene službe

Ministarstvo zdravstva

88

Na temelju članka 194. stavka 1. Zakona o zdravstvenoj zaštiti (»Narodne novine«, br. 100/18 i 147/20), ministar zdravstva donosi

PRAVILNIK

O IZMJENI PRAVILNIKA O POČETKU, ZAVRŠETKU I RASPOREDU RADNOG VREMENA ZDRAVSTVENIH USTANOVA I PRIVATNIH ZDRAVSTVENIH RADNIKA U ORDINACIJI U MREŽI JAVNE ZDRAVSTVENE SLUŽBE

Članak 1.

U Pravilniku o početku, završetku i rasporedu radnog vremena zdravstvenih ustanova i privatnih zdravstvenih radnika u ordinaciji u mreži javne zdravstvene službe (»Narodne novine«, broj 106/19) članku 16. stavak 2. mijenja se i glasi:

»(2) Ako se rad u ljekarni organizira u jednoj smjeni, rad u ljekarni može se organizirati u prijepodnevnoj smjeni ili naizmjenično u prijepodnevnoj i poslijepodnevnoj smjeni od ponedjeljka do petka. Rad ljekarni subotom organizira se na način da prati rad ordinacija primarne zdravstvene zaštite.«.

Članak 2.

Ovaj Pravilnik stupa na snagu osmoga dana od dana njegove objave u »Narodnim novinama«.

Klasa: 011-02/21-04/40
 Urbroj: 534-07-1-1/5-22-18
 Zagreb, 11. siječnja 2022.

Ministar
 izv. prof. dr. sc. Vili Beroš, dr. med., v. r.
### NN 9/2022 (21.1.2022.), Ispravak Izmjena i dopuna Metodologije utvrđivanja cijene nestandardnih usluga za transport plina, distribuciju plina, skladištenje plina, prihvat i otpremu ukapljenog prirodnog plina i javnu uslugu opskrbe plinom

HRVATSKA ENERGETSKA REGULATORNA AGENCIJA

90

Nakon izvršenog pregleda teksta utvrđena je pogreška u Izmjenama i dopunama Metodologije utvrđivanja cijene nestandardnih usluga za transport plina, distribuciju plina, skladištenje plina, prih-vat i otpremu ukapljenog prirodnog plina i javnu uslugu opskrbe plinom, objavljenim u »Narodnim novinama«, broj 134/21, te se daje

ISPRAVAK

IZMJENA I DOPUNA METODOLOGIJE UTVRĐIVANJA CIJENE NESTANDARDNIH USLUGA ZA TRANSPORT PLINA, DISTRIBUCIJU PLINA, SKLADIŠTENJE PLINA, PRIHVAT I OTPREMU UKAPLJENOG PRIRODNOG PLINA I JAVNU USLUGU OPSKRBE PLINOM

U Izmjenama i dopunama Metodologije utvrđivanja cijene nestandardnih usluga za transport plina, distribuciju plina, skladištenje plina, prihvat i otpremu ukapljenog prirodnog plina i javnu uslugu opskrbe plinom, objavljenim u »Narodnim novinama«, broj 134/21, u članku 5., u PRILOGU 1., POPIS NESTANDARDNIH USLUGA I BROJ RADNIK-SATI OPERATORA DISTRIBUCIJSKOG SUSTAVA, nestandardne usluge pod rednim brojem 10. i 14. ispravno glase:

|  |  |  |  |
| --- | --- | --- | --- |
| 10. | Montaža ili demontaža pretplatnog plinomjera do G-6 | [5] | 2,00 |
| 14. | Popravak elemenata distribucijskog sustava uslijed oštećenja ili otuđenja koje je pravna ili fizička osoba mogla spriječiti | [3] | PI |

Klasa: 310-35/21-01/58
 Urbroj: 371-04-22-24
 Zagreb, 19. siječnja 2022.

Predsjednik
 Upravnog vijeća
 mr. sc. Danijel Žamboki, v. r.
### NN 9/2022 (21.1.2022.), Pravilnik o izmjenama Pravilnika o raspolaganju kapacitetom uzgoja tuna i dozvoljenim ulaznim količinama ulovljenih divljih tuna (Thunnus thynnus) na uzgajališta

Ministarstvo poljoprivrede

85

Na temelju članka 18.a stavka 3. Zakona o akvakulturi (»Narodne novine«, br. 130/17, 111/18 i 144/20) ministrica poljoprivrede donosi

PRAVILNIK

O IZMJENAMA PRAVILNIKA O RASPOLAGANJU KAPACITETOM UZGOJA TUNA I DOZVOLJENIM ULAZNIM KOLIČINAMA ULOVLJENIH DIVLJIH TUNA (Thunnus Thynnus) NA UZGAJALIŠTA

Članak 1.

U Pravilniku o raspolaganju kapacitetom uzgoja tuna i dozvoljenim ulaznim količinama ulovljenih divljih tuna (Thunnus thynnus) na uzgajališta (»Narodne novine«, br. 22/21), u članku 4. stavku 1. riječi »članka 2.« zamjenjuju se riječima: »članka 3.«.

Članak 2.

U članku 5. stavku 1. riječi »članka 2.« zamjenjuju se riječima: »članka 3.«.

Članak 3.

Dosadašnji Prilog I. Pravilnika zamjenjuje se novim Prilogom 1. koji je tiskan uz ovaj Pravilnik i njegov je sastavni dio.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/21-01/12
 Urbroj: 525-13/0780-22-5
 Zadar, 20. siječnja 2022.

Ministrica poljoprivrede
 Marija Vučković, v. r.

PRILOG 1.

1. Raspodjela kapaciteta uzgoja tuna po nositeljima dozvola za uzgoj tuna za 2022. godinu

|  |  |  |  |  |  |
| --- | --- | --- | --- | --- | --- |
| Broj dozvole za akvakulturu | 220 | 139 | 138 | 86 | slobodni kapacitet |
| Maksimalni kapacitet uzgoja tuna u 2022. godini (u tonama) | 2.132,470 | 1.776,120 | 1.446,670 | 1.736,740 | 788,000 |

2. Raspodjela ulazne količine ulovljenih divljih tuna za 2022. godinu

|  |  |  |  |  |  |
| --- | --- | --- | --- | --- | --- |
| Broj dozvole za akvakulturu | 220 | 139 | 138 | 86 | slobodni kapacitet |
| Maksimalna ulazna količina divljih tuna u 2022. godini (u tonama) | 797,512 | 664,241 | 541,033 | 649,514 | 294,700 |
### NN 9/2022 (21.1.2022.), Uredba o izmjeni i dopunama Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

83

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01. i 39/09.), Vlada Republike Hrvatske je na sjednici održanoj 20. siječnja 2022. donijela

UREDBU

O IZMJENI I DOPUNAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13., 72/13., 151/13., 9/14., 40/14., 51/14., 77/14., 83/14. – ispravak, 87/14., 120/14., 147/14., 151/14., 11/15., 32/15., 38/15., 60/15., 83/15., 112/15., 122/15., 10/17., 39/17., 40/17. – ispravak, 74/17., 122/17., 9/18., 57/18., 59/19., 79/19., 119/19., 50/20., 128/20., 141/20., 17/21., 26/21., 78/21. i 138/21.), članak 28. briše se.

Članak 2.

U članku 31. stavku 1. podstavku a) Položaji I. vrste, iza točke 2. dodaje se točka 3. koja glasi:

»3. savjetnik ravnatelja 2,000«.

Članak 3.

Iza članka 54.n dodaje se članak 54.o koji glasi:

»Članak 54.o

Posebni nazivi radnih mjesta i koeficijenti složenosti poslova u Državnoj vatrogasnoj školi su:

a) Položaji I. vrste

1. ravnatelj 3,104

2. pomoćnik ravnatelja 2,910

3. stručni voditelj 2,910

4. tajnik Državne vatrogasne škole 2,037

b) Radna mjesta I. vrste

1. vatrogasni instruktor stručni specijalist 2,231

2. viši vatrogasni instruktor specijalist 2,134

3. viši stručni savjetnik – specijalist 2,134

4. viši vatrogasni instruktor 1,940

5. vatrogasni instruktor – savjetnik 1,867

6. vatrogasni instruktor 1,406

c) Radna mjesta II. vrste

1. voditelj ekonomata, smještaja i uslužnih poslova 1,200

2. voditelj financijskih poslova 1,164

d) Radna mjesta III. vrste

1. vatrogasni mentor 1,100

2. ispitivač vatrogasne tehnike 1,100

3. analitičar u obrazovanju 1,100

4. vatrogasni tehničar 1,097

5. serviser vatrogasnih aparata 1,097

6. niži nadzornik za planiranje i poslove korespondencije 0,970.«.

Članak 4.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/21-03/65
 Urbroj: 50301-29/23-22-4
 Zagreb, 20. siječnja 2022.

Predsjednik
 mr. sc. Andrej Plenković, v. r.
### NN 10/2022 (24.1.2022.), Odluka o izmjeni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Hrvatski zavod za zdravstveno osiguranje

98

Na osnovi članka 87. stavka 1. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) i članka 26. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.), Upravno vijeće Hrvatskog zavoda za zdravstveno osiguranje na 43. sjednici održanoj 11. siječnja 2022. godine, uz suglasnost ministra zdravstva, donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak 119/18., 32/19., 62/19., 94/19., 104/19., 22/20., 84/20., 123/20., 147/20., 12/21., 45/21., 62/21. i 144/21.) u Tablici 2.2. iz članka 99. stavka 3. podaci pod šifrom LM393 mijenjaju se i glase:

»

|  |  |  |  |  |
| --- | --- | --- | --- | --- |
| LM393 | SARS-CoV2 RT-PCR – 2 ili 3 ciljne sekvence | Testiranje na COVID-19 ­(RT-PCR), dvije ili tri ciljne sekvence. Fakturira se jednom po uzorku i uključuje trošak reagensa za izolaciju, amplifikaciju i detekciju nukleinske kiseline/gena virusa. | 9 | 5,52 |

«

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 025-04/22-01/20
 Urbroj: 338-01-01-22-01
 Zagreb, 11. siječnja 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 10/2022 (24.1.2022.), Rješenje o razrješenju ravnatelja Centra za restrukturiranje i prodaju

Vlada Republike Hrvatske

91

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 25. stavka 1. Zakona o upravljanju državnom imovinom (»Narodne novine«, broj 52/18.), Vlada Republike Hrvatske je na sjednici održanoj 13. siječnja 2022. donijela

RJEŠENJE

O RAZRJEŠENJU RAVNATELJA CENTRA ZA RESTRUKTURIRANJE I PRODAJU

Razrješuje se MILAN PLEĆAŠ dužnosti ravnatelja Centra za restrukturiranje i prodaju, s danom 24. siječnja 2022., zbog isteka mandata.

Klasa: UP/I 080-02/22-02/02
 Urbroj: 50301-15/28-22-01
 Zagreb, 13. siječnja 2022.

Predsjednik
 mr. sc. Andrej Plenković, v. r.
### NN 10/2022 (24.1.2022.), Rješenje o imenovanju ravnatelja Centra za restrukturiranje i prodaju

VLADA REPUBLIKE HRVATSKE

92

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 25. stavka 1. Zakona o upravljanju državnom imovinom (»Narodne novine«, broj 52/18.), Vlada Republike Hrvatske je na sjednici održanoj 13. siječnja 2022. donijela

RJEŠENJE

O IMENOVANJU RAVNATELJA CENTRA ZA RESTRUKTURIRANJE I PRODAJU

Imenuje se MILAN PLEĆAŠ ravnateljem Centra za restrukturiranje i prodaju, s danom 25. siječnja 2022.

Klasa: UP/I 080-02/22-01/06
 Urbroj: 50301-15/28-22-02
 Zagreb, 13. siječnja 2022.

Predsjednik
 mr. sc. Andrej Plenković, v. r.
### NN 11/2022 (26.1.2022.), Rješenje o dodjeli naziva »Referentni centar Ministarstva zdravstva za za restaurativnu dentalnu medicinu« Klinici za stomatologiju Kliničkog bolničkog centra Zagreb

MINISTARSTVO ZDRAVSTVA

114

Ministarstvo zdravstva na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18 i 147/20) te članka 96. stavka 1. Zakona o općem upravnom postupku (»Narodne novine«, broj 47/09), postupajući po zahtjevu Kliničkog bolničkog centra Zagreb, Zagreb, Kišpatićeva ulica 12, na prijedlog Nacionalnog zdravstvenog vijeća, donosi

RJEŠENJE

1. Određuje se Klinika za stomatologiju Kliničkog bolničkog centra Zagreb »Referentnim centrom Ministarstva zdravstva za restaurativnu dentalnu medicinu«.

2. Naziv »Referentni centar Ministarstva zdravstva za restaurativnu dentalnu medicinu« dodjeljuje se na vrijeme od pet godina.

Klasa: UP/I-510-01/20-01/39
 Urbroj: 534-07-2-2/4-21-10
 Zagreb, 21. prosinca 2021.

Ministar
 izv. prof. dr. sc. Vili Beroš, dr. med., v. r.
### NN 11/2022 (26.1.2022.), Rješenje o dodjeli naziva »Referentni centar Ministarstva zdravstva za dentalnu medicinu osoba starije životne dobi« Klinici za stomatologiju Kliničkog bolničkog centra Zagreb

Ministarstvo zdravstva

113

Ministarstvo zdravstva na temelju članka 143. stavka 2. i 9. Zakona o zdravstvenoj zaštiti (»Narodne novine« , br. 100/18 i 147/20) te članka 96. stavka 1. Zakona o općem upravnom postupku (»Narodne novine«, broj 47/09), postupajući po zahtjevu Kliničkog bolničkog centra Sestre milosrdnice, Zagreb, Vinogradska 29, na prijedlog Nacionalnog zdravstvenog vijeća, donosi

RJEŠENJE

1. Određuje se Klinika za stomatologiju Kliničkog bolničkog centra Zagreb »Referentnim centrom Ministarstva zdravstva za dentalnu medicinu osoba starije životne dobi«.

2. Naziv »Referentni centar Ministarstva zdravstva za dentalnu medicinu osoba starije životne dobi« dodjeljuje se na vrijeme od pet godina.

Klasa: UP/I-510-01/20-01/50
 Urbroj: 534-07-2-2/4-21-11
 Zagreb, 21. prosinca 2021.

Ministar
 izv. prof. dr. sc. Vili Beroš, dr. med., v. r.
### NN 11/2022 (26.1.2022.), Naredba o izmjeni i dopuni Naredbe o mjerama za sprječavanje pojave i širenja influence ptica na području Republike Hrvatske

MINISTARSTVO POLJOPRIVREDE

112

Na temelju članka 11. stavka 8. Zakona o veterinarstvu (»Narodne novine«, br. 82/13, 148/13, 115/18 i 52/21) ministrica poljoprivrede donosi

NAREDBU

O IZMJENI I DOPUNI NAREDBE O MJERAMA ZA SPRJEČAVANJE POJAVE I ŠIRENJA INFLUENCE PTICA NA PODRUČJU REPUBLIKE HRVATSKE

I.

U Naredbi o mjerama za sprječavanje pojave i širenja influence ptica na području Republike Hrvatske (»Narodne novine«, broj 132/21) članak 3. stavak 3. mijenja se i glasi:

»3. provedba popisa i posjeta objektima na kojima se drži perad i ptice u zatočeništvu sukladno Uputi Uprave za veterinarstvo i sigurnost hrane (klasa: 322-02/22-01/4).«

II.

Ova Naredba stupa na snagu prvoga dana od dana objave u »Narodnim novinama«.

Klasa: 322-02/21-01/28

Urbroj: 525-10/0529-22-14

Zagreb, 17. siječnja 2022.

Ministrica poljoprivrede
 Marija Vučković, v. r.
### NN 11/2022 (26.1.2022.), Rješenje o dodjeli naziva »Referentni centar Ministarstva zdravstva za korektivnu dermatologiju« Klinici za dermatovenerologiju Kliničkog bolničkog centra Zagreb

MINISTARSTVO ZDRAVSTVA

115

Ministarstvo zdravstva na temelju članka 143. stavaka 2. i 9. Zakona o zdravstvenoj zaštiti (»Narodne novine«, br. 100/18 i 147/20) te članka 96. stavka 1. Zakona o općem upravnom postupku (»Narodne novine«, broj 47/09), postupajući po zahtjevu Kliničkog bolničkog centra Zagreb, Zagreb, Kišpatićeva ulica 12, na prijedlog Nacionalnog zdravstvenog vijeća, donosi

RJEŠENJE

1. Određuje se Klinika za dermatovenerologiju Kliničkog bolničkog centra Zagreb »Referentnim centrom Ministarstva zdravstva za korektivnu dermatologiju«.

2. Naziv »Referentni centar Ministarstva zdravstva za korektivnu dermatologiju« dodjeljuje se na vrijeme od pet godina.

Klasa: UP/I-510-01/21-01/22
 Urbroj: 534-07-2-2/4-21-11
 Zagreb, 21. prosinca 2021.

Ministar
 izv. prof. dr. sc. Vili Beroš, dr. med., v. r.
### NN 11/2022 (26.1.2022.), Rješenje o dodjeli naziva »Referentni centar Ministarstva zdravstva za dijagnostiku i praćenje virusnih zoonoza« Odjelu za virologiju Hrvatskog zavoda za javno zdravstvo

MINISTARSTVO ZDRAVSTVA

116

Ministarstvo zdravstva na temelju članka 143. stavaka 2. i 9. Zakona o zdravstvenoj zaštiti (»Narodne novine«, br. 100/18 i 147/20) te članka 96. stavka 1. Zakona o općem upravnom postupku (»Narodne novine«, broj 47/09), postupajući po zahtjevu Hrvatskog zavoda za javno zdravstvo, Zagreb, Rockfellerova 7, na prijedlog Nacionalnog zdravstvenog vijeća, donosi

RJEŠENJE

1. Određuje se Odjel za virologiju Hrvatskog zavoda za javno zdravstvo »Referentnim centrom Ministarstva zdravstva za dijagnostiku i praćenje virusnih zoonoza«.

2. Naziv »Referentni centar Ministarstva zdravstva za dijagnostiku i praćenje virusnih zoonoza« dodjeljuje se na vrijeme od pet godina.

Klasa: UP/I-510-01/21-01/10
 Urbroj: 534-07-2-2/4-21-16
 Zagreb, 22. prosinca 2021.

Ministar
 izv. prof. dr. sc. Vili Beroš, dr. med., v. r.
### NN 11/2022 (26.1.2022.), Rješenje o razrješenju ravnateljice Uprave za tržište rada i zapošljavanje u Ministarstvu rada, mirovinskoga sustava, obitelji i socijalne politike

VLADA REPUBLIKE HRVATSKE

106

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 20. siječnja 2022. donijela

RJEŠENJE

O RAZRJEŠENJU RAVNATELJICE UPRAVE ZA TRŽIŠTE RADA I ZAPOŠLJAVANJE U MINISTARSTVU RADA, MIROVINSKOGA SUSTAVA, OBITELJI I SOCIJALNE POLITIKE

Razrješuje se MARIJA KNEŽEVIĆ KAJARI položaja ravnateljice Uprave za tržište rada i zapošljavanje u Ministarstvu rada, mirovinskoga sustava, obitelji i socijalne politike, s danom 1. veljače 2022., na osobni zahtjev.

Klasa: UP/I 080-02/22-02/03

Urbroj: 50301-15/07-22-02

Zagreb, 20. siječnja 2022.

Predsjednik
 mr. sc. Andrej Plenković, v. r.
### NN 11/2022 (26.1.2022.), Rješenje o razrješenju zamjenice članice Savjeta za razvoj civilnoga društva

VLADA REPUBLIKE HRVATSKE

107

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke IV. Odluke o osnivanju Savjeta za razvoj civilnoga društva (»Narodne novine«, broj 14/21.), Vlada Republike Hrvatske je na sjednici održanoj 20. siječnja 2022. donijela

RJEŠENJE

O RAZRJEŠENJU ZAMJENICE ČLANICE SAVJETA ZA RAZVOJ CIVILNOGA DRUŠTVA

Razrješuje se IVANA PENIĆ dužnosti zamjenice članice Savjeta za razvoj civilnoga društva, na koju je imenovana na prijedlog Ureda predsjednika Vlade Republike Hrvatske.

Klasa: 080-02/22-02/04

Urbroj: 50301-15/07-22-02

Zagreb, 20. siječnja 2022.

Predsjednik
 mr. sc. Andrej Plenković, v. r.
### NN 11/2022 (26.1.2022.), Rješenje o imenovanju zamjenice članice Savjeta za razvoj civilnoga društva

VLADA REPUBLIKE HRVATSKE

108

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke IV. Odluke o osnivanju Savjeta za razvoj civilnoga društva (»Narodne novine«, broj 14/21.), Vlada Republike Hrvatske je na sjednici održanoj 20. siječnja 2022. donijela

RJEŠENJE

O IMENOVANJU ZAMJENICE ČLANICE SAVJETA ZA RAZVOJ CIVILNOGA DRUŠTVA

Imenuje se LANA LETILOVIĆ zamjenicom članice Savjeta za razvoj civilnoga društva, na prijedlog Ureda predsjednika Vlade Republike Hrvatske.

Klasa: 080-02/22-01/04

Urbroj: 50301-15/07-22-02

Zagreb, 20. siječnja 2022.

Predsjednik
 mr. sc. Andrej Plenković, v. r.
### NN 11/2022 (26.1.2022.), Rješenje o razrješenju članice Upravnog vijeća Središnjeg registra osiguranika

VLADA REPUBLIKE HRVATSKE

102

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 6. stavka 6. podstavka 1. Zakona o Središnjem registru osiguranika (»Narodne novine«, br. 159/13. i 39/18.), Vlada Republike Hrvatske je na sjednici održanoj 20. siječnja 2022. donijela

RJEŠENJE

O RAZRJEŠENJU ČLANICE UPRAVNOG VIJEĆA SREDIŠNJEG REGISTRA OSIGURANIKA

Razrješuje se MILICA JOVANOVIĆ dužnosti članice Upravnog vijeća Središnjeg registra osiguranika, na koju je imenovana na prijedlog Gospodarsko-socijalnog vijeća iz redova poslodavaca, na osobni zahtjev.

Klasa: 080-02/22-02/03

Urbroj: 50301-15/07-22-02

Zagreb, 20. siječnja 2022.

Predsjednik
 mr. sc. Andrej Plenković, v. r.
### NN 11/2022 (26.1.2022.), Rješenje o imenovanju članice Upravnog vijeća Središnjeg registra osiguranika

VLADA REPUBLIKE HRVATSKE

103

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 6. stavka 1. Zakona o Središnjem registru osiguranika (»Narodne novine«, br. 159/13. i 39/18.), Vlada Republike Hrvatske je na sjednici održanoj 20. siječnja 2022. donijela

RJEŠENJE

O IMENOVANJU ČLANICE UPRAVNOG VIJEĆA SREDIŠNJEG REGISTRA OSIGURANIKA

Imenuje se SANJA SMOLJAK KATIĆ članicom Upravnog vijeća Središnjeg registra osiguranika, na prijedlog Gospodarsko-socijalnog vijeća iz redova poslodavaca.

Klasa: 080-02/22-01/02

Urbroj: 50301-15/07-22-02

Zagreb, 20. siječnja 2022.

Predsjednik
 mr. sc. Andrej Plenković, v. r.
### NN 11/2022 (26.1.2022.), Rješenje o razrješenju predsjednika i članova Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

104

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, broj 107/07.), Vlada Republike Hrvatske je na sjednici održanoj 20. siječnja 2022. donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

1. Razrješuje se IVO MILATIĆ dužnosti predsjednika Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, na koju je imenovan kao predstavnik središnjeg tijela državne uprave nadležnog za poslove energetike, zbog isteka mandata.

2. Razrješuju se dužnosti članovi Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, zbog isteka mandata:

– HANA ZORIČIĆ, na koju je imenovana kao predstavnica tijela državne uprave nadležnog za poslove financija

– dr. sc. VJEKOSLAV JUKIĆ, na koju je imenovan kao predstavnik tijela državne uprave nadležnog za poslove zaštite okoliša

– dr. sc. DAMIR TRUT, na koju je imenovan kao predstavnik tijela državne uprave nadležnog za poslove nuklearne sigurnosti

– mr. sc. JOSIP LEBEGNER, na koju je imenovan kao predstavnik Hrvatske elektroprivrede d.d.

– prof. dr. sc. MARIJANA IVANOV, na koju je imenovana kao neovisna stručnjakinja iz područja financija

– VEDRAN GAĆE, na koju je imenovan kao neovisni stručnjak iz područja nuklearne energetike.

Klasa: 080-02/22-02/05

Urbroj: 50301-15/07-22-02

Zagreb, 20. siječnja 2022.

Predsjednik
 mr. sc. Andrej Plenković, v. r.
### NN 11/2022 (26.1.2022.), Rješenje o imenovanju predsjednika i članova Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

105

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, broj 107/07.), Vlada Republike Hrvatske je na sjednici održanoj 20. siječnja 2022. donijela

RJEŠENJE

O IMENOVANJU PREDSJEDNIKA I ČLANOVA UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

1. Imenuje se IVO MILATIĆ predsjednikom Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, kao predstavnik tijela državne uprave nadležnog za poslove energetike.

2. Za članove Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, imenuju se:

– HANA ZORIČIĆ, predstavnica tijela državne uprave nadležnog za poslove financija

– dr. sc. VJEKOSLAV JUKIĆ, predstavnik tijela državne uprave nadležnog za poslove zaštite okoliša

– dr. sc. DAMIR TRUT, predstavnik tijela državne uprave nadležnog za poslove nuklearne sigurnosti

– mr. sc. MATJAŽ PRAH, predstavnik Hrvatske elektroprivrede d.d.

– dr. sc. MARIJANA IVANOV, neovisna stručnjakinja iz područja financija

– DRAŽEN JAKŠIĆ, neovisni stručnjak iz područja nuklearne energetike.

Klasa: 080-02/22-01/06

Urbroj: 50301-15/07-22-02

Zagreb, 20. siječnja 2022.

Predsjednik
 mr. sc. Andrej Plenković, v. r.
### NN 11/2022 (26.1.2022.), Pravilnik o izmjenama Pravilnika o provedbi izravne potpore poljoprivredi i IAKS mjera ruralnog razvoja za 2021. godinu

Ministarstvo poljoprivrede

111

Na temelju članka 15. stavka 5., članka 21. stavka 6., članka 27. stavka 2., članka 28. stavka 4., članka 30. stavka 3., članka 33. stavka 5. i članka 34. stavka 3. Zakona o poljoprivredi (»Narodne novine« br. 118/18., 42/20. i 127/20. – Odluka Ustavnog suda Republike Hrvatske i 52/21), ministrica poljoprivrede donosi

PRAVILNIK

O IZMJENAMA PRAVILNIKA O PROVEDBI IZRAVNE POTPORE POLJOPRIVREDI I IAKS MJERA RURALNOG RAZVOJA ZA 2021. GODINU

Članak 1.

U Pravilniku o provedbi izravne potpore poljoprivredi i IAKS mjera ruralnog razvoja za 2021. godinu (»Narodne novine«, br. 23/21, 52/21, 67/21, 72/21 i 97/21) u članku 35. stavak 10. mijenja se i glasi:

»(10) Korisnik iz stavka 1. ovoga članka koji je podnio zahtjev za plaćanje za mladog poljoprivrednika po prvi puta u 2021. godini, dužan je do 1. veljače 2022. godine dostaviti podružnici Agencije za plaćanja kopiju dokumenta o obrazovanju iz stavka 9. ovoga članka. Podatke o obrazovanju poljoprivrednika podružnica Agencije za plaćanja upisuje u Upisnik poljoprivrednika.«

Članak 2.

U članku 124. stavak 7. mijenja se i glasi:

»(7) Odobreni iznos za mjeru Plaćanja područjima s prirodnim ograničenjima ili ostalim posebnim ograničenjima smanjuje se ovisno o veličini zatražene površine za M13.

Smanjenja iznosa:

a) 20% za zatraženih više od 20 do uključivo 50 ha

b) 30% za zatraženih više od 50 do uključivo 100 ha

c) 50% za zatraženih više od 100 ha.«

Članak 3.

U članku 134. stavku 7. riječi: »15. siječnja 2022. godine« zamjenjuju se riječima: »31. siječnja 2022. godine«.

U stavku 8. riječi »15. siječnja 2022. godine« zamjenjuju se riječima: »31. siječnja 2022. godine«.

U stavku 11. riječi: »20. siječnja 2022. godine« zamjenjuju se riječima: »4. veljače 2022. godine«.

U stavku 15. riječi »15. siječnja 2022. godine« zamjenjuju se riječima: »31. siječnja 2022. godine«.

Stavak 17. mijenja se i glasi:

»(17) Podatke iz stavaka 6., 7., 11., 14., 15. i 16. ovoga članka Ministarstvo dostavlja Agenciji za plaćanja do 15. veljače 2022. godine.«.

Članak 4.

Nositelj ili član obiteljskog poljoprivrednog gospodarstva, odnosno odgovorna osoba ili osoba ovlaštena od strane odgovorne osobe u slučaju ostalih organizacijskih oblika poljoprivrednog gospodarstva može do 25. siječnja 2022. godine ispuniti godišnju obvezu izobrazbe, individualnog savjetovanja ili demonstracijske aktivnosti iz članaka 63., 66., 69., 72., 75., 78., 81., 84., 89., 94., 97., 100., 103., 106., 109., 112., 112.c, 118., 123. i 134. ovoga Pravilnika.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/21-01/01

Urbroj: 525-08/0276-22-21

Zagreb, 19. siječnja 2022.

Ministrica poljoprivrede
 Marija Vučković, v. r.
### NN 11/2022 (26.1.2022.), Pravilnik o izmjeni Pravilnika o obrascu zahtjeva za izdavanje međunarodne uvozne potvrde, potvrde o krajnjem korištenju i potvrde o primitku robe s dvojnom namjenom

MINISTARSTVO VANJSKIH I EUROPSKIH POSLOVA

110

Na temelju članka 16. stavka 2. Zakona o nadzoru robe s dvojnom namjenom (»Narodne novine«, br. 80/11, 68/13) i članka 5. stavka 7. Zakona o ustrojstvu i djelokruga tijela državne uprave (»Narodne novine«, br. 85/20), ministar vanjskih i europskih poslova donosi

PRAVILNIK

O IZMJENI PRAVILNIKA O OBRASCU ZAHTJEVA ZA IZDAVANJE MEĐUNARODNE UVOZNE POTVRDE, POTVRDE O KRAJNJEM KORIŠTENJU I POTVRDE O PRIMITKU ROBE S DVOJNOM NAMJENOM

Članak 1.

U Pravilniku o obrascu zahtjeva za izdavanje međunarodne uvozne potvrde, potvrde o krajnjem korištenju i potvrde o primitku robe s dvojnom namjenom (»Narodne novine«, br. 44/2014, 20/2017.) u članku 3. stavku 1. podstavku 5. i članku 3. stavku 2. podstavku 4. riječi »dokaz o uplaćenoj upravnoj pristojbi« brišu se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 331-01/21-01/71
 Urbroj: 521-VIII-02-03-21-5
 Zagreb, 10. siječnja 2022.

Ministar
 dr. sc. Gordan Grlić Radman, v. r.
### NN 11/2022 (26.1.2022.), Odluka o dodjeli odlikovanja Velereda kralja Dmitra Zvonimira s lentom i Danicom kardinalu Vinku Puljiću

PREDSJEDNIK REPUBLIKE HRVATSKE

100

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 9. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Veleredom kralja Dmitra Zvonimira s lentom i Danicom, za izniman doprinos u očuvanju hrvatskog identiteta te za iznimne uspjehe u međureligijskom, kulturnom i humanitarnom djelovanju, odlikuje se

kardinal VINKO PULJIĆ, nadbiskup metropolit vrhbosanski.

Klasa: 060-03/22-04/01
 Urbroj: 71-01-01-02/4-22-01
 Zagreb, 17. siječnja 2022.

Predsjednik
 Republike Hrvatske
 Zoran Milanović, v. r.
### NN 12/2022 (28.1.2022.), Odluka o puštanju u optjecaj kovanog novca kuna i lipa s oznakom godine kovanja »2022.«

Hrvatska narodna banka

123

Na temelju članka 22., članka 23. i članka 42. stavka 3. točke 13. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke na sjednici održanoj 26. siječnja 2022. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE
 KOVANJA »2022.«

Članak 1.

Kovani novac kuna i lipa s oznakom godine kovanja »2022.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s osnovnim obilježjima (osim godine kovanja) utvrđenima u Odluci o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), pušta se u optjecaj 1. veljače 2022.

Članak 2.

Ova Odluka stupa na snagu prvoga dana od dana objave u »Narodnim novinama«.

O. br. 441-2587-090/01-22/BV
 Zagreb, 26. siječnja 2022.

Predsjednik Savjeta
 Hrvatske narodne banke
 Guverner
 Boris Vujčić, v. r.